**Kolviður  
Fundargerð 1. stjórnarfundar 2014  
Mánudagur 10. febrúar 2014  
Þórunnartúni 6, Reykjavík**

**Mættir:** Reynir Kristinsson (formaður), Anna G. Sverrisdóttir (frá Landvernd), Einar Gunnarsson (frá Skógræktarfélagi Íslands), Guðmundur Ingi Guðbrandsson (frá Landvernd) og Magnús Gunnarsson (frá Skógræktarfélagi Íslands).

1. **Fundargerð síðasta fundar**

Fundargerðin var samþykkt.

1. **Uppfærsla á heimasíðu**

Verið er að skrifa einstaklingsmiðaðan texta á ensku fyrir heimasíðuna og verður hann settur þar inn. Hugmyndir um breytt enskt nafn á Kolviði ræddar. Talið er mikilvægt að hafa grípandi nafn á ensku fyrir markaðssetningu fyrirtækja sem taka þátt í Kolviði.

1. **Kolefnisjöfnun fyrir stjórnarmenn**

Reynir lagði til að bifreiðar stjórnarmanna yrðu kolefnisjafnaðar á kostnað sjóðsins, enda þiggja stjórnarmenn ekki laun fyrir störf sín. Tillaga Reynis var samþykkt.

1. **Áætlun 2014**
2. Tekjuáætlun

Tekjuáætlun byggir á samningum við þau fyrirtæki sem samningar hafa verið gerðir við. Áætlun gerir ráð fyrir að tæp 2.400 tonn verði bundin fyrir um 4,8 milljónir króna. Þetta er talsverð hækkun frá fyrri árum, en tekjur hafa verið um 2,5 milljónir síðustu ár.

1. Kostnaðaráætlun fyrir Geitasand

Kostnaðaráætlun gerir ráð fyrir 3,6 milljóna króna gjöldum árið 2014. Gert er ráð fyrir að íbætur í gróðursetningu frá 2009 muni kosta um 1,65 milljónir, auk þess sem lagfæringar eru nauðsynlegar fyrir gróðursetningar 2013, alls um 150 þúsund. Kostnaður fyrir aðstöðu til áningar, skilti og fleira í sama dúr er áætlaður um ein milljón króna. Ákveðið var að ráðast í úttekt og vöktun á fyrri gróðursetningum og kostnaður við það er áætlaður um 800 þúsund. Einnig var ákveðið að verja einni milljón króna til áburðargjafar á gróðursetningar 2007-2009 fyrir árið 2014, en slík áburðargjöf er talin æskileg fyrir vöxt og viðgang Kolviðarskógarins. Fyrir áætlun 2015 verði skoðað að halda þessari áburðargjöf áfram.

1. Áætlun fyrir Úlfljótsvatn

Verið er að vinna áætlun fyrir 2014 fyrir Úlfljótsvatn. Samningur Kolviðar við Skógræktarfélag Íslands verður hafður til hliðsjónar við þessa áætlunargerð.

1. **Uppgjör 2013**

Verið er að vinna að uppgjöri fyrir árið 2013.

1. **Ávöxtun sjóða Kolviðar**

Leitað var tilboða frá þremur bönkum varðandi ávöxtun sjóða. Verðtryggð leið felur í sér þriggja ára binditíma. Reynir lagði því til að valin yrði óverðtryggð leið því að líklega þarf Kolviður að nýta hluta þessara fjármuna á Úlfljótsvatni á næstu árum. Það var samþykkt.

Samþykkt var að fara í stefnu B hjá Arionbanka eða sambærilega stefnu hjá öðrum bönkum.

1. **Önnur mál**
2. Frá síðasta stjórnarfundi hefur verið gengið frá samningi um kolefnisjöfnun við Matorku.
3. Formanni falið að fá fund með umhverfis- og auðlindaráðherra til að ræða kolefnisjöfnun ríkisbílaflotans og flugferða ríkisstarfsmanna.
4. Formanni var falið að fá fund með Umhverfisstofnun vegna vottana.

Fundi var slitið kl. 13:20.

Fundargerð ritaði Guðmundur Ingi Guðbrandsson.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anna G. Sverrisdóttir Einar Gunnarsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Guðmundur Ingi Guðbrandsson Magnús Gunnarsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reynir Kristinsson